Referat af bestyrelsesmøde den 12. august 2020.

Fraværende: Ingen

1. Velkomst
	1. Underskrift på referat fra tidligere møde
2. Meddelelser bordet rundt
	1. Britta informerede om, at økonomien ser fornuftig ud på trods af Corona’en. Vi har fået tilskud fra DGI på ca. 17.000 kr.
	2. Linda har fået fondsmidler til køb af Floorball-redskaber
	3. Linda printer plakat ud med DGI opvisningsdatoer for foråret 2021
	4. Vi har lokalopvisning lørdag 13-3-21 og DGI opvisning søndag den 14-3-21
	5. Britta tager OK-tjansen den 22/8-20. Hun overvejer hvordan vi bedst kan gøre reklame for AB Gymnastik bedst muligt.
	6. Nadja hjælper Birthe med at lave opslag på Facebook-siden (Træner og bestyrelse) om datoer for Chopar-fremvisning af dragter. Dette nævner Birthe også på trænermødet i næste uge.
	7. Linda oplyste, at DGI har online præsentationer af DGI Kurser og uddannelser – 18. og 20. august 2020. Britta ser om hun kan finde tid til at logge på online og kigge med en af dagene.
	8. Linda nævnte Sommeraktivitetsfonden, hvor deadline for ansøgning er udsat til 30. august 2020 – Britta mener dog ikke, at vi kan komme i betragtning, når vi er under DGI. Midlerne kan søges til igangsætning af sommeraktiviteter
	9. Linda undersøger et forslag til speaker til opvisningerne, som hun har fundet.
3. Juletræsfest arrangeret i Aarup Boldklub, lørdag den 5. december 2020.
	1. Kl. 10.00-ca. kl. 13.00 i Hal 2
	2. Udvalget består af Britta (gymnastik), Lars Christensen (formand for boldklubben), Tanja Clausen (håndbold) og Jan Hermann (fodbold)
	3. Hallen og julemand er bestilt
	4. Britta informere nærmere, når de har haft møde (bliver det mon til noget pga. Corona osv) – Britta tænker, at vi kunne finde 2 instruktører i AB Gymnastik, som kan aktivere børn i Hal 3
	5. Linda hører speakeren (se under punkt 2 i) om han kunne bruges til dette også
4. Yoga uddannelse til Julie – beslutning
	1. Julie får selv lov til at bestemme om det bliver uddannelse i Odense eller DGI – der er ikke ret stor prisforskel på de 2. Hun betaler selv transport til Odense. Julie undersøger også selv mulighed for evt. støtte. Med uddannelsen i Odense må hun begynde at undervist ved årets udgang selvom uddannelsen løber over 1 år
	2. Såfremt Julie skulle undervise yogahold med mulighed for deltagelse af medlemmer i Sport og Fitness, skal Sport og Fitness betale for halvdelen af hendes uddannelse.
	3. Britta og Lone holder et møde med Julie inden hun skal i gang med uddannelsen, så der kan blive rene linjer. Britta finder dato og giver Lone besked
5. Gennemgang af program mv.
	1. Mini Rytmepiger bliver ikke til noget, da vi ikke har fundet træner. I stedet kan pigerne henvises til Seje Mix, hvor de 3 rytmetrænere vil have fokus på ekstra rytme
	2. Med hensyn til springholdet, så arbejder vi allerede nu på trænerteam til sæson 21/22. Linda arbejder videre med emne til denne sæsons træner.
	3. Linda kontakter Jesper Damgaard hos fyssen om antal yogaudøvere pga. Corona inden der lukkes op for tilmelding til den kommende sæson – hun giver herefter Ida Marie besked.
	4. Kontaktpersoner er sat på alle hold – da alle deltog på mødet, bliver de ikke listet op her i referatet
	5. Britta skal have styr på udestående nøglekort. Lone kontakter Sofie Ulisse og den gamle rytmetræner Kathrine og vender tilbage til Britta.
	6. Der åbnes for tilmelding i Conventus for holdene i den kommende sæson den 23. august 2020 kl. 20.00.
6. Folder til kommende sæson
	1. Når vi modtager det nye tilrettede program lægger Karin det på Instagram.
7. Covid 19 mv
	1. Anita (jump) bliver tovholder for Covid 19 i AB Gymnastik
	2. Britta kontakter Hans for at få sat mere sprit frem – flere steder – inden sæsonstart
	3. Nadja spørger Uffe om det sprit han bruger, når han har haft åben springtræning i ferien – vi skal have noget lignende, så der ikke er noget, som skal vaskes af og tørres
	4. Holdene kommer til at skifte således: Gl. hold bliver i hal 3 og nyt hold går ind – herefter går gl. hold ud. Anita skal lave et skriv til beskrivelse af dette, som kan slås op.
	5. Hal 3 må rumme 108 personer og Hal 4 må rumme 75 personer pga. Corona
8. Kursustilmelding
	1. Vi har samlet 25.000 kr. til kurser (hertil kommer Julie’s yogauddannelse)
	2. Mads og Ole skal på springkursus
	3. Rikke Laustsen har fundet 2 kurser
	4. Seje Mix pigerne – de skal også have lov til at komme på kursus
	5. Britta nævner kursustilmelding på gymnastikmødet
9. Floorball
	1. Forventet opstart uge 36 – men det afhænger af, om vi snart får fondsmidler og Linda herefter kan bestille redskaber
10. Redskabsrum gøres færdig
	1. Sanne, Birthe, Britta og Flemming + Lærke.
	2. Birthe indkalder – tirsdag i uge 35 – start kl. 17
11. Planlægning af gymnastikmødet
	1. Britta fik noteret hvilke punkter på dagsordnen skal nævnes på mødet, rækkefølgen og hvilke der blot kan sendes et skriv ud om
12. Gæstehold ved opvisning marts 2021
	1. Bernstofsminde kan ikke – de har hjemmeweekend i vores weekend
	2. Alice kontakter Ringe Efterskole
	3. Nadja kontakter Flemming Efterskole
	4. Begge to kontakter øvrige efterskoler – det vil være en god ide at spørge før sommerferie, efter sommerferie og v. opstart af sæson – Britta har fået dette fif fra GFH som har stor succes med at få besøg af efterskolerne.
	5. Der er 1.500 kr. til efterskoldehold i buspenge til de efterskoler som kommer til vores lokalopvisning
13. Fremlæggelse af mål, visioner og handleplan i AB Gymnastik.
	1. Sæson 20/21 er fokusområde: Samarbejde og Kommunikation
	2. Til gymnastikmødet styrer Nadja dette punkt
	3. Hjælpetrænere på flere hold, må gå på det hold i gruppearbejdet, hvor de helst vil være
14. Evt.
	1. Britta foreslog dato for generalforsamling: søndag den 7. februar 2021, men 2 fra bestyrelsen kunne med det samme sige, at de ikke kan deltage – **dette skal vi have drøftet og besluttet igen på næste bestyrelsesmøde**
	2. Vi skal til næste generalforsamling drøfte måden den skal afvikles på, så folk ikke får muligheden for at udvandre efter aktiviteter og ikke dukke op til generalforsamlingen.
	3. Næste bestyrelsesmødet 17/9-20 kl. 17.30 i Fritidscentret
	4. Næste gymnastikmøde 22/11-20